S-766/2023

Mál þetta, sem dómtekið var 30. mars 2023, höfðaði Lögreglustjórinn á Suðurnesjum með ákæru útgefinni 16. mars 2023, á hendur N-x-x J-x-x T-x-x, fæðingadagur: [...], ríkisborgara [...];

„fyrir stórfellt fíkniefnalagabrot, með því að hafa þriðjudaginn 7. febrúar 2023, staðið að innflutningi á samtals 690,75 gaf kókaíni, með styrkleika 82%, ætluðu til söludreifingar hér á landi í ágóðaskyni en fíkniefnin flutti á kærða til Íslands sem farþegi með flugi nr. [...], frá Barcelona á Spáni til Keflavíkurflugvallar, falin í tveimur pakkningum sem límdar voru á læri ákærðu við komuna til landsins.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Krafist er upptöku á samtals 690,75 gaf kókaíni með vísan til 6. mgr. 5. gr. lagaum ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærða mætti við þingfestingu málsins 30. mars 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða krefst þess í málinu að henni verði gerð sú vægasta refsing sem lög leyfa og að gæsluvarðhald sem hún hefur sætt frá 7. febrúar 2023 komi til frádráttar dæmdri refsingu. Þá krefst verjandi þóknunar sér til handa samkvæmt framlagðri tímaskýrslu úr ríkissjóði. Ákærða óskar þess að litið sé til sérstakra málsatvika þessa máls við ákvörðun refsingar. Nánar tiltekið óskaði hún þess að við ákvörðun refsingar yrði litið til þess, henni til refsimildunar að hún hafi játað sök og sýnt lögreglu samstarf við rannsókn málsins. Einnig, að hún hafi ekki verið eigandi fíkniefnanna, skipuleggjandi eða fjármagnandi ferðarinnar. Hún hafi verið svokallað burðardýr. Ákærða vakti athygli á [...]. Loks vísaði ákærða til 5., 8., og 7., tölul. 1. mgr. 70. gr. almennra hegningarlaga og vísaði tilþessað hegðun hennar í gæsluvarðhaldsvistinni hafiverið til fyrirmyndar. Loks kvaðst ákærða ekki hafa gerst sek um refsiverða háttsemi áður. Þá lagði ákærða fram gögn sem studdu staðhæfingar hennar um góða hegðun hennar í gæsluvarðhaldsvistinni og heilsufarslegar raunir hennar.

Með skýlausri játningu ákærðu, sem fær stoð í framlögðum gögnum, þykir sannað að ákærða hafi gerst sek um þá háttsemi sem hennier gefin að sök í ákæru og þar er réttilega heimfærð til refsiákvæða.

Ákærða er [...]. Engra gagna nýtur um að ákærða hafi áður gerst sek um refsiverða háttsemi. Af rannsóknargögnum málsins verður ekki séð að ákærða hafi verið eigandi fíkniefnanna eða að hún hafi tekið þátt í skipulagningu á innflutningi þeirra til Íslands með öðrum hætti en að samþykkja að flytja efnin til landsins gegn greiðslu. Þá hefur gæsluvarðhaldsvist ákærðu verið henni þungbær vegna heilsufars tengds áfalls. Aðilar voru einhuga um að taka beri tillit til þessara rauna ákærðu í gæsluvarðhaldsvistinni við ákvörðun refsingar í máli þessu. Við ákvörðun refsingar er litiðframangreindraatriðasem og skýlausrar játningar ákærðu á rannsóknarstigi og fyrir dómi, samvinnu hennar við rannsókn málsinsog góðrar hegðunar í gæsluvarðhaldsvistinni. Á hinn bóginn verður ekki fram hjá því litið að ákærða flutti talsvert magn af sterku kókaíni til landsins ætluðu til söludreifingar hér á landi í ágóðaskyni. Að öllu framangreindu virtu þykir refsing ákærðu hæfilega ákveðin fangelsi í 9 mánuði. Til frádráttar þeirri refsingu komi gæsluvarðhald sem ákærða hefur sætt frá 7. febrúar 2023 að fullri dagatölu, sbr. 76. gr. almennra hegningarlaga.

Þá sæti ákærða upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 2.355.136 krónur. Um er að ræða kostnað vegna komu á slysa-og bráðadeild, röntgenmyndunar, magngreiningar og matsgerðar rannsóknarstofu Háskóla Íslands, reikninga fjarskiptafyrirtækja og þóknun skipaðs verjanda ákærða á rannsóknarstigi og fyrir dómi, L-kvk-ef M-kvk-ef O-kvk-ef lögmanns. Þóknun hennar þykir hæfilega ákveðin með hliðsjón af tímaskýrslu verjandans, sérstökum atvikum þessa máls, eðli og umfangi þess 1.807.920 krónur að meðtöldum virðisaukaskatti og 13.40 0 krónur í aksturskostnað lögmannsins.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, N-x-x J-x-x T-x-x, sæti fangelsi í 9 mánuði. Til frádráttar þeirri refsingu komi gæsluvarðhald ákærðu frá 7. febrúar 2023 að fullri dagatölu.

Ákærða sæti upp töku á 690,75 g af kókaíni.

Ákærða greiði 2.355.136 krónur í sakarkostnað, þar með talda 1.807.9 20 króna þóknun skipaðs verjanda síns, L-kvk-ef M-kvk-ef O-kvk-ef lögmanns og 13.400 krónur í aksturskostnað lögmannsins.

H-kvk-nf B-kvk-nf R-kvk-nf